GiliGold/VAD_KnessetCorpus huggingface dataset:
יואל חסון: את הדבר הזה צריך להכריע והדבר הזה כן צריך להיות על שולחנו של היועץ המשפטי לממשלה כדי באמת להסיר איזה שהוא חשש של חוסר שוויון אל מול החוק, של שרים בממשלה, שר כזה או שר אחר, וגם בנושא הזה, כפי שאמרתי, אנחנו נדון ונטפל בימים הקרובים.
יואל חסון: אני מבקש שוב להודות לך, אדוני מבקר המדינה, ולהודות לכל צוותך וליושב ראש הכנסת ולחברת הכנסת סולודקין, מחרוצות חברות הוועדה לביקורת המדינה, אני מודה לך גם.
מרינה סולודקין: תודה, אדוני היושב ראש.
ראובן ריבלין: מטעם הממשלה תשובת הממשלה ומיד אפשרות לשאלות וחברת הכנסת סולודקין גם היא תדבר.
ראובן ריבלין: בבקשה
יעקב זלצר: מכובדיי, אדוני יושב ראש, מבקר המדינה, יושב ראש הוועדה, ידידים יקרים.
יעקב זלצר: אני באתי לומר קודם כל תודה למבקר המדינה, כמדי שנה והרבה מאוד שנים, על עבודה טובה, איכותית ואפקטיבית.
יעקב זלצר: אבל אפקטיביות נמדדת גם ובעיקר על ידי תיקון הליקויים.
יעקב זלצר: יכול להיות שיהיו הרבה דוחות ובסופו של דבר לא יטפלו בליקויים וכשאני נכנסתי לתפקיד לפני כשלוש שנים היה תיקון הליקויים משהו בין 10% ל-15%.
יעקב זלצר: כמובן הביקורת במצב כזה הופכת לפחות או כמעט לא אפקטיבית.
יעקב זלצר: התהליך היום הוא שהגענו לתיקון ליקויים של 55% ומעקבים נוספים בתוך שלוש שנים.
יעקב זלצר: זאת אומרת הביקורת באמת הופכת לאפקטיבית ואני רוצה לומר שראש הממשלה תומך באגף ונותן לנו רוח גבית והוא מבקש מהגופים המבוקרים שנעשה את כל המאמצים שהגופים המבוקרים יתקנו את הליקויים.
יעקב זלצר: יתרה מכך, יש ועדת שרים בראשות שר המשפטים, שאנחנו מביאים להם נושאים שנראים לנו חשובים.
יעקב זלצר: השנה הבאנו להם פיקוח על מכוני רישוי ועל מוסכים, גביית חובות מס, הבאנו להם הצעות החלטה מוסכמות על ידי הגורמים ברשויות הממשלה, ועדת השרים קיבלה וזה כבר קיבל תוקף של החלטות ממשלה.
יעקב זלצר: אי אפשר להגיד שהממשלה לא עושה.
יעקב זלצר: היא עושה הרבה מאוד, ואם תעיינו, הספר אולי לא כל כך פופולרי כמו דוח מבקר המדינה, אבל פה תמצאו את הערות הגופים המבוקרים, אנחנו שלחנו את זה לכם, ומה נעשה, ונעשו דברים לתיקון הליקויים ולא מעט, ואני מדבר על 55%.
יעקב זלצר: אנחנו מתכוונים לעלות כדי להשלים את עבודת הביקורת, כי שוב, אם לא יתוקנו ליקויים אין אפקטיביות לביקורת.
יעקב זלצר: המהלך של הממשלה והממשלה בתפקידה כרשות מבצעת הוא לעמוד על כך שתיקון הליקויים ייושם עד תום, ולכן זה מתפקידנו, יחידה קטנה במשרד ראש הממשלה, אבל היא די אפקטיבית, ואני מודה לכולם.
ראובן ריבלין: בבקשה, שאלות.
ראובן ריבלין: נדב פרי, בבקשה.
נדב פרי: אדוני המבקר.
נדב פרי: ברשותך, קודם כל התייחסות שלך לסוגיה שנוגעת לשר הביטחון, איך אתה רואה את הדברים מעבר למה שנכתב בדוח והאם אתה מתכוון להיענות לבקשה של יושב ראש הוועדה ולהעביר את החומרים ליועץ המשפטי לממשלה?
מיכה לינדנשטראוס: אני מתייחס לדוח כפי שכתוב בדוח.
מיכה לינדנשטראוס: יש דוח שאנחנו נתבקשנו על ידי הכנסת, ועדת הכנסת לענייני ביקורת המדינה, להכין אותו, הדוח הוכן ולפי דעתי הוא מדבר בעד עצמו.
מיכה לינדנשטראוס: לגבי הבקשה של יושב ראש הוועדה, היא כמובן, כמו כל בקשה אחרת של היושב ראש ושל חברי הוועדה, נשקלת בכובד ראש על ידי המבקר.
קריאה: אתה תמליץ, אדוני, להעביר את זה ליועץ המשפטי?
מיכה לינדנשטראוס: קודם כל אני מניח שצריכה להיות ישיבה של ועדת הכנסת, כפי שהיושב ראש הודיע, ושם הדברים ילובנו לפני שתתבקש החלטה של מבקר המדינה.
קריאה: אבל אתה יכול להעביר את זה גם בלי שהוועדה לביקורת המדינה תבקש ממך.
מיכה לינדנשטראוס: כל הדוח כולו, על כל הכרכים שבו, וכך נהגתי במשך כל השנים, עובר ליועץ המשפטי לממשלה ולצוותו, כדי שהם יוכלו לעיין בכל אחד מ-61 הדוחות, לראות מה הם, להסיק את המסקנות מהם ולמצות אותם כפי שאנחנו ביקשנו.
נדב פרי: הופתעת מהאופן שבו נהג השר ברק?
מיכה לינדנשטראוס: אני לא עוסק במופתעות, אני עוסק בדבר אחר והוא פליית עובדות על פי הנושאים שמגיעים אליי לבדיקה ולטיפול.
קריאה: האם זה אחד הדוחות החמורים מבחינתך שהוגשו נגד שר?
מיכה לינדנשטראוס: די קשה לתת תשובה לנושא הזה, כל אחד יקרא בדוח, יהיה עם עצמו בעניין הזה ועל פי אמות המידה שלו יקבע את החומרה.
קריאה: אולי בעקבות הדוח על ברק הגיע הזמן לחדד את הכללים בין יחסי ההון והשלטון?
קריאה: לחייב את השרים למסור הצהרות הון גם חמש שנים לאחר פרישתם, להגביר את השקיפות הציבורית?
קריאה: לחייב את השרים גם לדווח על מפגשים עם אלי הון בלשכותיהם, או במחשכים?
מיכה לינדנשטראוס: כידוע לכם פועלת מטעם מבקר המדינה ועדה שעוסקת בנושאי הון-שלטון.
מיכה לינדנשטראוס: הוועדה הזו מורכבת מאנשי אקדמיה ומאנשי ציבור והיא עוסקת בתחום הזה כבר תקופה של כמעט שנה.
מיכה לינדנשטראוס: הם כרגע נמצאים בעיבוד המסקנות שלהם וההחלטות שהם עתידים לקבל, לפני הגשת החומר למבקר המדינה.
מיכה לינדנשטראוס: אני מניח שמענה לשאלות שאתה העלית נמצא בדוח המבקר על יחסי הון-שלטון.
שאלה-עיתונאי: ולך יש איזה עמדה שהיית יכול לשתף אותנו?
מיכה לינדנשטראוס: אני עדיין נמצא באמצע התהליך שבו אני בודק, או צריך לבדוק, את ההמלצות של ועדת הון-שלטון, לא הייתי חושב שזה יהיה מכובד ורציני שאני אומר דברים לפני שסיימתי את הקריאה ואת העיון ואת הידיעה מה בעצם רוצים להציע לי.
שאלה-עיתונאי: מתי בערך היא אמורה להגיש את ההמלצות שלה?
מיכה לינדנשטראוס: הם עיבדו את החומר והם כרגע עומדים לפני הגשת החומר למבקר המדינה, לפגישה איתו בנושא הזה.
מיכה לינדנשטראוס: אני מניח שבחודשים הקרובים ביותר הדוח הזה יתפרסם.
: הדוח שלך מציג כשלים מאוד חמורים במערכת הבריאות, מצוקת האשפוז, גם מצוקה שקיימת לגבי קשישים, זה הופך להיות יותר רלוונטי בימים האלה שיש שביתה הולכת ומתמשכת, איך מוציאים מהכוח אל הפועל את העניין של ההמלצות המאוד קשות שלך בעניין הממצאים הקשים?
מיכה לינדנשטראוס: פעלנו כאן בצורה שהיא קצת שונה מהפעולה הרגילה שלנו.
מיכה לינדנשטראוס: בפעולה רגילה אנחנו כותבים דוח, לאחר מכן אנחנו מגישים אותו לכנסת, לאחר מכן אנחנו מקיימים דיון בוועדה ועוקבים אחר ביצוע ההמלצות שלה.
מיכה לינדנשטראוס: במקרה הזה החלטנו לפעול בצורה מהירה יותר, בכך שפניתי לראש הממשלה וכפי שמר בועז ענר, מנהל החטיבה, אמר לכם, הפניתי את תשומת לבו למצוקה הגדולה שקיימת בנושא האשפוז וביקשתי את ההתערבות שלו.
מיכה לינדנשטראוס: מתוך ידיעת הדברים אני מקווה שלדברים שמבקר המדינה בישראל מבקש אותם יהיה הד.
שאלה-עיתונאי: אדוני המבקר, לגבי האפליה בחינוך החרדי, האם במערך הביקורת שביצעת ראית שבמהלך הזמן הזה, עד להגשת הדוח, היו אי אילו שינויים לטובה?
מיכה לינדנשטראוס: אני מציע שאנחנו נשאל את מר יובל חיו, שהוא עוסק בתחום הזה, שהוא יאמר, כדי שהדברים יהיו מדויקים מאוד.
יובל חיו: אני לא אוכל להתייחס לדברים קונקרטיים במהלך ביקורת, כי אנחנו בדרך כלל מתייחסים לשנים עברו, אבל אני כן יכול לומר שאנחנו גילינו במשרד החינוך, מרמת השר דרך המנהל הכללי והדרג המקצועי, נכונות מאוד רבה להתמודד עם הסוגיה הזאת ולהפוך את המערכת הזאת למערכת שתתנהל לפי כללים סדורים וכל מערכת הקבלה תהיה על פי כללים הוגנים ושוויוניים.
יובל חיו: בהחלט משרד החינוך מגלה נחישות בעניין הזה, כפי שאני מצפה אנחנו נראה שינויים גם בעניין הזה.
יעקב זלצר: יש כאן התייחסות נרחבת בהערות ראש הממשלה לכל הנושאים, כולל הנושא הזה, לאחר דיונים שהיו אצלנו ביחידה.
יעקב זלצר: יש פה חומר מאוד מעניין, אז כדאי לקרוא.
ראובן ריבלין: אנחנו מאוד מודים לתקשורת, והצלמים יוכלו לקבל מעמד חוזר של הגשת הדוח על מנת שגם בעיתונות הכתובה ולא רק בתקשורת האלקטרונית אנחנו נוכל לקבל את המענה לדרישה שלכם.
מרינה סולודקין: אדוני יושב ראש הכנסת, אדוני מבקר המדינה, קודם כל אני רוצה לברך את משרד המבקר ואותך אישית על העבודה היסודית, ואני אגיד לכם שבשנים האחרונות אני מאוד מבינה עד כמה משרד המבקר חשוב בדמוקרטיה הישראלית ולפעמים אני חושבת שזו התגלמותה בהרבה מובנים של הדמוקרטיה הישראלית.
מרינה סולודקין: אתם עושים עבודה מבורכת של ניקוי אורוות שיש בכל המדינה, אבל יש דבר שלא כולם יודעים, שאתם עוזרים לנו, לחברי הכנסת, להגן על הזכויות של אדם מהשורה, גם זכויות של אזרח.
ראובן ריבלין: תודה רבה, רבותיי.
אמנון כהן: שלום לכולם, אני מתכבד לפתוח את הישיבה.
אמנון כהן: הנושא שעל סדר היום, הוא התמודדות עם תאונות דרכים – דוח מבקר המדינה 59 ב', עמוד 95.
אמנון כהן: למעשה זה דוח ממצאי המעקב.
אמנון כהן: היום אני מחליף את יושב ראש הוועדה לבקשתו.
אמנון כהן: הייתי פעם יושב ראש הוועדה הזאת.
אמנון כהן: זו אחת הוועדות החשובות.
אמנון כהן: נמצא איתנו כאן כבוד שר התחבורה מר ישראל כץ ונמצא איתנו המנהל הכללי המיועד מר דן הראל, מכירים אותך מתפקידיך הקודמים.
אמנון כהן: ראשית אנחנו מתפללים שהמינוי שלך יאושר וכשהוא יאושר בעזרת ה' אתה נכנס לאחד התפקידים החשובים של משרדי הממשלה.
אמנון כהן: למשרד שאחראי על כל נושא תשתיות המדינה מבחינת ים, יבשה אוויר, בנושא של בטיחות בדרכים ותאונות הדרכים.
אמנון כהן: משרד בשמו המורחב משרד התחבורה והבטיחות בדרכים.
אמנון כהן: הנושא כאוב והוא גובה הרבה מאוד חיים של צעירים ואחרים בחברה הישראלית.
אמנון כהן: זה אחד הנושאים שיש לטפל בהם.
אמנון כהן: ראיתי שיש גם דוח קודם 56ב' משנת 2006.
אמנון כהן: לאחר מכן דוח מעקב – דוח משלים שהוא דוח 59ב'.
אמנון כהן: למעשה דוח שמדבר בשני רבדים.
אמנון כהן: האחד הליכי הנפקת רישיונות נהיגה והשני הטיפול בעברייני תנועה מועדים.
אמנון כהן: עברתי על הפרוטוקול של הדיון הקודם ראיתי שהייתה בעיה אמיתית בטיפול בעברייני תנועה.
אמנון כהן: נהגים רבים שרישיונם נשלל לא מקבלים את ההודעה ובפועל עברייני תנועה ממשיכים לנהוג בכבישי ישראל.
אמנון כהן: אולי גם זה גורם שמוסיף לתאונות הדרכים.
אמנון כהן: זה אחד הדוחות שציין את זה.
אמנון כהן: בנושא הראשון של הנפקת רישיונות נהיגה ניתן למשרד מבקר המדינה להציג את עיקרי הממצאים.
אמנון כהן: עיקרי הממצאים מדברים שבגלל הפרטת מבחני התיאוריה הוחלט שיהיו מספר מוקדים.
אמנון כהן: דובר על עשרים ושלושה מוקדים בערך, אז דווח בדיון ההוא שרק שישה עשר מוקדים נפתחו.
אמנון כהן: עודכנתי שנפתחו עוד שניים ואולי כעת יש יותר.
אמנון כהן: בעבר היו 600 שעות חודשיות וזה עלה ל -2,692 (פי ארבע), זה מבורך.
אמנון כהן: התגלו בעיות קשות עם התכנים של המבחנים ומחשובם של המבחנים שלא תאם וכתוצאה מכך הרבה מאוד נבחנים נפסלו, אולי זה היה טריק, אבל זה מה שהיה.
אמנון כהן: הנושא השלישי הוא שהיה אפשר לשדרג את סטאטוס הרישיון, היה מחדל במחשב כך אם לאדם שהיה רישיון ב' הוא היה יכול לשדרג אותו לרישיון סוג ג'.
אמנון כהן: אנחנו נקיים דיון על כך.
אמנון כהן: אני אציין מספר נקודות מסיכום הדיון הקודם שנערך ב- 2 ביוני 2009 בו סוכמו כמה דברים אני אגע בהם ואבקש את התייחסותו של המבקר לעדכן את הוועדה אם מצא שהדברים השתנו.
אמנון כהן: כמובן נשמע את תגובת משרד התחבורה שיעדכן את הוועדה איך הדברים התקדמו.
אמנון כהן: ציטוט מסיכום הדיון מחודש יוני 2009: "..
אמנון כהן: הוועדה רואה בהתמודדות עם תאונות הדרכים נושא מרכזי בתכנית עבודתה ובכוונתה לעקוב אחר תיקון הלקויים ולוודא את ביצעום.
אמנון כהן: הוועדה מבקשת ממשרד התחבורה להמציא לה תוך חודש, (בכוונה ליולי 2009), תכנית עבודה מפורטת ועדכון בכתב ביחס לצמצום מספר הנהגים הנוהגים בפסילה.
אמנון כהן: ." אני רוצה לציין שבדקתי ואכן הדוח הזה נשלח לוועדה, ראיתי אותו, אבקש שתציינו אותו ותעדכנו את הוועדה.
אמנון כהן: ראיתי שהדוח הגיע ואני מודה שיש התייחסות.
אמנון כהן: הדוח אכן הגיע תוך חודש ימים.
אמנון כהן: אנחנו נלמד אם זה פותר את הבעיה.
אמנון כהן: "..
אמנון כהן: הוועדה מברכת את שר התחבורה מר ישראל כץ ורשמה בפניה את החלטתו לפעול לתיקון מידי של הלקויים וסתימת פרצות בשיטת הניקוד הקיימת בד בבד עם בחינת שיטה חלופית חדשה שתבטיח הן את מסירת ההודעה לנהג על שלילת רישיונו, והן את הפקדת הרישיון.
אמנון כהן: הוועדה מבקשת לקבל עדכון מהיועצת המשפטית של משרד התחבורה..".
אמנון כהן: נדמה לי שגם בנושא הזה ראיתי דוח.
אמנון כהן: אבל תרחיבו את הנושא כדי שחברי הוועדה יהיו מעודכנים.
אמנון כהן: הוועדה מבקשת מהנהלת בתי המשפט לפנות למשרד הפנים בבקשה לקבל גישה למאגר הנתונים של כתובות נהגים על מנת שיהיה באפשרותם להודיע לנהגים על שלילת רישיונם.
אמנון כהן: ." בוועדה כאן התגלה, שאין העברת מידע ממשרד למשרד.
אמנון כהן: אולי מטעמי צנעת הפרט ולכן יש כאן
אמנון כהן: פנייה למשרד המשפטים שייתן את דעתו לעניין כדי שבאמת תהייה אפשרות להודיע לנהג שרישיונו נשלל.
אמנון כהן: לפעמים השוטרים עוצרים את הנהג ומודיעים לו שהוא בכלל בשלילה והנהג טוען שהוא בכלל לא קיבל הודעה.
אמנון כהן: לפעמים זה נכון.
אמנון כהן: יש כפרים שבהם יש אנשים עם אותו שם ולא יכולים להגיע לאיש הנכון.
אמנון כהן: כאן צריך שילוב מערכות.
אמנון כהן: הוועדה מבקשת ממבקר המדינה לבחון את הסמכויות האופרטיביות של הרשות לבטיחות בדרכים הקשורות לתכניות העבודה, קביעת סדרי העדיפויות והקצאת המשאבים למשרד החינוך, למשרד לבטחון פנים, משרד המשפטים, משרד הבריאות.
אמנון כהן: .".
אמנון כהן: אנחנו יודעים שהמלחמה בתאונות הדרכים היא לא מלחמה של משרד אחד, זה לא רק כבישים ולא רק אנשים.
אמנון כהן: אלו תשתיות, זה חינוך, זה שפיטה, אכיפה וענישה.
אמנון כהן: לכן כל המערכות האלה צריכות לעבוד בשיתוף פעולה ולשלב את דרכי הפעולה.
אמנון כהן: בעבודה מאומצת ומשותפת של כולנו נוכל לחסוך בחיי אדם.
אמנון כהן: משרד מבקר המדינה, בבקשה תעמוד על מספר נקודות חשובות, ואנחנו נתייחס בהמשך.
דניאל הרשקוביץ: כמו שאמרת פרסמנו דוח בשנת 2006.
דניאל הרשקוביץ: דוח מקיף על תאונות בדרכים אחר כך בשנת 2009 ערכנו דוח מעקב בשני נושאים.
דניאל הרשקוביץ: האחד על הנפקת רישיונות נהיגה על נהגים מועדים.
דניאל הרשקוביץ: גם על הפקת רישיונות נהיגה.
דניאל הרשקוביץ: אתה באמת הזכרת את הנקודות המרכזיות.
דניאל הרשקוביץ: נשארה נקודה אחת שלא הזכרת והוא הבעיה שלא היה במשרד התחבורה בזמן הבדיקה רשימת רופאים ואופטומטריסטים, כך שלא בדקו את אמיתות הבדיקות.
דניאל הרשקוביץ: לגבי הנושא של בטיחות בדרכים.
דניאל הרשקוביץ: אנחנו נמצאים בעיצומה של הכנת דוח המבקר בנושא בטיחות בדרכים.
דניאל הרשקוביץ: מובן מאליו שאני לא יכול לדבר על זה.
דניאל הרשקוביץ: כשנפרסם נקיים על זה דיון.
דניאל הרשקוביץ: בנוגע לנהגים מועדים הייתי מבקש מהגברת כרמל קרני להציג את הנקודות המרכזיות שעלינו בדוח זה.
כרמל קרני: גם אני אוסיף לדבריו של יושב ראש הוועדה.
כרמל קרני: הדוח על הנהגים מועדים בעצם התייחס לכמה גופים, ראשית למשרד התחבורה, למשטרה, וגם להנהלת לבתי משפט וגם במידה מסוימת הייתה לו נגיעה במשרד המשפטים.
כרמל קרני: בעצם הדוח התחלק לשני נדבכים.
כרמל קרני: הנדבך האחד נוגע לנהגים מועדים – נהגים שחוזרים ומבצעים עבירות.
כרמל קרני: הם נתפסים כאחד מהגורמים לתאונות הדרכים.
כרמל קרני: זאת הסיבה שבמסגרת הדוח להתמודדות עם תאונות הדרכים מצאנו לנכון להתמקד בסוג זה של נהגים.
כרמל קרני: הנדבך האחר הוא נדבך שנוגע לאכיפה של נהגים שנוהגים בפסילה.
כרמל קרני: לפעמים יש גם קורלציה בין שני סוגי הנהגים.
כרמל קרני: כאן הסתבר ששיעור מאוד גדול של נהגים שנפסלו על ידי אחת מהרשויות, בין אם זה בתי המשפט, בין אם על ידי רשות הרישוי, ובין אם זה המשטרה שגם לה יש בעניין הזה סמכות, בעצם הרישיונות לא נלקחים או לא מופקדים.
כרמל קרני: מסיבות שונות יש בעיות בפסילות.
כרמל קרני: אני אפרט קצת לגבי כל אחד מהנדבכים האלה.
כרמל קרני: הנדבך הראשון שנוגע לנהגים מועדים – הערנו כבר, חשוב לציין כאן שהתקופה שאנחנו סיימנו את הדוח הייתה ביוני 2008 והתשובות שאנחנו קיבלנו משכו למחצית השנייה של 2008 כך שהתמונה שאנחנו ציינו בדוח, שהייתה תמונה די חמורה ייצגה את אותה תקופה.
כרמל קרני: עיקרי הליקויים – הליקוי המרכזי היה ליקוי שחוזר ונוגע לשיטת הניקוד באותה תקופה.
כרמל קרני: מצאנו שלמרות שכבר הדוח הקודם שלנו משנת 2006 הצביע על לקוויים משמעותיים באותה שיטה, שיטה חדשה כך כונתה.
כרמל קרני: במשך שנתיים כשהשר דאז החליט לעשות שיטה חדשה.
כרמל קרני: למרות שכבר הוא החליט והקים צוות וקידם את הנושא לא הייתה שיטת ניקוד חדשה ומן הסתם גם לא הופעלה.
כרמל קרני: זה השליך גם על כל מיני תקנות חשובות שהיו להן משמעות ספציפית לגבי היכולת לפעול נגד הנהגים היותר מועדים בעניין הפסילה עד תשעה חודשים.
כרמל קרני: כבר ציינו בדוח עצמו, וכבר בישיבה שהייתה ביוני 2009 שר התחבורה היום מר ישראל כץ ציין שהוא בעצם משנה גישה, והוא הכריז בפני הוועדה שהוא החליט שלא לשנות את השיטה הקיימת אלא לתקן את השיטה הנוכחית.
כרמל קרני: אני חושבת שחשוב שנשמע היום יותר פרטים על מה נעשה.
כרמל קרני: דבר נוסף שלדעתי יש לו נגיעה ובחלק מהדברים קשור ליכולת ליישם את הסמכות להתלות רישיון נהיגה.
כרמל קרני: כאן נכנסת לנושא שצף ועלה בדוח הקודם והוא קשור לממשקים בין המשרדים השונים בעיקר בין משרד התחבורה לבין המשטרה.
כרמל קרני: משרד התחבורה לא התלה רישיונות של נהגים שלפי ההרשעות, לפחות לפי רישום ההרשעות.
כרמל קרני: הם היו צריכים לעבור אמצעי תיקון בגלל שהוא לא סמך על מאגר ההרשעות של המשטרה.
כרמל קרני: מצאו שם כל מיני רשומות לא מדויקות.
כרמל קרני: הוא חשב שזה יהיה בלתי אחראי להסתמך על אותו מאגר הרשעות.
כרמל קרני: כאן כבר ציינו ב- 2008, יותר נכון שהגופים המבוקרים ציינו בפנינו שהוקם צוות בעניין כדי לפתור את הנושא הזה.
כרמל קרני: זו תשתית שהיא תשתית חיונית על מנת להפעיל את הסמכות שהייתה למשרד התחבורה.
כרמל קרני: גם בעניין הזה אני חושבת שחשוב לשמוע גם מהמשטרה וגם ממשרד התחבורה האם נעשה במידה מספקת כדי שיהיה אפשר להתחיל להשתמש באמצעי הזה.
כרמל קרני: נושא שני שקשור לאכיפה, אכיפה כלפי נהגים שנפסלו.
כרמל קרני: מצאנו כאן בעיות ביודע של הנהגים.
כרמל קרני: הבעיה הראשונה נוגעת ליידוע אותם נהגים שנפסלו הן על ידי בתי המשפט והן על ידי רשות הרישוי.
כרמל קרני: היידוע הוא תנאי שבלעדיו לא ניתן לפסול את רישיון הנהיגה מהנהג אפילו אם יש החלטה בנושא.
כרמל קרני: אחת הבעיות הייתה קשורה לאותם הנהגים שלא הגיעו לבית המשפט וההחלטה על הפסילה ניתנה בהעדרם.
כרמל קרני: הדרך שחשבו להתגבר עליה היא הדרך על מה שנקרא 'חזקת הידיעה'.
כרמל קרני: כלומר אם מודיעים בדואר, מוסרים לנהג את ההחלטה שניתנה בדרך מסוימת כמו דואר רשום או כל דרך אחרת שתבטיח שבאמת הוא מקבל אותה, בכל זאת הדוח החוזר היה צריך להתגבר על העניין הזה.
כרמל קרני: זה עניין שהיה צריך לקיים אותו בחקיקה.
כרמל קרני: הייתה התנגדות, למיטב ידיעתנו, גם בכנסת לקונסטרוקציה הזאת.
כרמל קרני: גם כאן נרצה לשמוע ביתר פירוט איפה הדברים עומדים היום.
כרמל קרני: זו מכשלה מאוד משמעותית כדי ללכת הלאה.
כרמל קרני: דברים נוספים שקשורים לאכיפה, המיקוד קשור יותר גם לממשקים בין מאגרי מידע.
כרמל קרני: הממשק בין המאגר של הנהלת בתי המשפט והממשק בין קובץ ההרשעות שגם עליו מתבססים כדי לפסול את הרישיונות בפועל.
כרמל קרני: גם כאן אנחנו נרצה לראות גם מצד הנהלת בתי משפט וגם מצד המשטרה מה נעשה.
כרמל קרני: זה בגדול ובראשי פרקים, כמה מהליקויים המרכזיים שחשוב לדעת מה קרה איתם.
אמנון כהן: חבר הכנסת , ביקשת לשאול שאלה, אחר כך רונית תירוש ולאחר מכן ניתן לשר להתייחס ונפתח את הדיון גם לשאר הגופים שצריכים לתת תשובות לוועדה.
: אני רוצה לברך את המנהל הכללי החדש עם כניסתו לתפקידו ושיהיה שיתוף פעולה.
: כמעט אין יום שהשר לא שומע ממני, לפחות אני אפחית קצת את העומס ממנו, ואם זה יהיה בסדר מבחינתו אני אפסיק להטריד ואתן לו לעבוד.
: אדוני היושב ראש, אני חושב שלפני כשנה באתי למבקר המדינה וביקשתי לשבת עם הצוות הנכבד שיושב כאן כדי להבין את מה שקורה.
: אני אומר לך שאני יצאתי בהרגשה כל כך גרועה.
: אני פשוט לא האמנתי שזה יכול לקרות במדינת ישראל.
: מה שקורה כאן זה שמשך שנים נשללים רישיונות של אנשים ואף אחד לא עושה עם זה שום דבר.
: נוסעים עשרות אלפי אנשים, בדרך כלל אנשים שכבר נשלל הרישיון שלהם הם אלה המועדים.
: עד שכבר תפסו אותם ברוך ה', עד שהביאו אותם ברוך ה', עד ששופט התחבורה שפט אותם ברוך ה', ועכשיו הוא ממשיך לנסוע, עכשיו הוא ממשיך לנסוע כחוק.
: כחוק.
: הוא נוסע כחוק.
: נוסע כל עוד שמישהו לא לקח לו את הרישיון.
: משום מה במקום היחידי במדינת ישראל שחזקת המסירה היא הפוכה, זה פה במקרה הזה.
: בתפקידי הקודם, שלחתי לאנשים הודעה על ארנונה, אין דבר כזה "קיבלתי לא קיבלתי" קיבלת ארנונה שלם, לא תשלם יש את הקנסות הקבועים בחוק ואם לא ניקח אותך לבית משפט.
: יש אנשים במדינת ישראל שבחיים הם לא ייקחו שום דואר לא רשום ולא לא רשום.
: מפעל הפיס כששולח לך הודעה אריאלה מתקשרת אליך.
: אתה צריך ללכת לדואר הרשום.
: למה לקחת דואר רשום?
: משהו טוב מגיע בדואר רשום?
: הם ממשיכים לנהוג.
: כשתופס אותם שוטר רק מרגע זה מתחילה איזו פעולה.
: גם היום עדיין בפגישות שלי עם אנשי משרד התחבורה לא הצלחנו להגיע לעניין.
: יש היום שיטה חדשה שמשרד התחבורה הולך להפעיל אותה, ששלוש פעמים יבואו אליו הביתה, יהיו אנשים מיוחדים שיכשירו אותם ויגיעו אליו הביתה.
: רבותיי אני מבקש מכם, הפתרון הוא פשוט מאוד.
: חייבים מיד, אתמול, אני מוכן לתת יד לכל חקיקה כזאת כדי שחובת המסירה תהייה כמו כל דבר אחר במדינת ישראל.
: שלא תהיינה אי הבנות אדוני היושב ראש, רוב האנשים ששללו להם את הרישיונות בבית משפט ולא הגיעו, הם יודעים ששלו להם את הרישיון וזה לא פתאום נפל עליהם כרעם ביום בהיר.
אמנון כהן: על כל פנים, משרד הרישוי שולל בגלל הניקוד, והוא אפילו לא יודע.
: בדרך כלל רוב האנשים האלה יודעים, בהחלט יודעים מה קורה סביבם אבל הם מנצלים את הפרצה בחוק.
: לכן אני מאוד מקווה שבדוח הבא, כי הדוח הזה מתייחס לשנים קודמות, אני מקווה שהיום במשמרת של השר אנחנו נעשה סוף.
: השיטה הזאת שאתם כעת יוזמים שאנשים מיוחדים ילכו שלוש פעמים וידפקו בדלת ויתנו לו ביד את ההחלטה וייקחו לא את הרישיון.
: חבל על הזמן, חבל על האנשים זו שיטה פרימיטיבית זו שיטה לא טובה.
: אדם ששוללים לו את הרישיון על המקום, ברגע שיצאה הודעה בדואר רשום לפי הכתובת הידועה מאותו רגע הוא שלול רישיון, ואם הוא נוסע הוא נענש.
: אני מבטיח לך שכל אנחנו נוריד בצורה דרמטית.
רונית תירוש: אדוני היושב ראש, אדוני השר, אני גם בדקתי בדוח המבקר ספציפית לגבי דרכי האכיפה של שלילת רישיון מנהגים שממשיכים לנהוג.
רונית תירוש: אני רוצה להציע כאן משהו.
רונית תירוש: אני חושבת שאם הציבור ידע שאתם עוקבים אחרי מאגר נתונים של נהגים שנפסלו רישיונותיהם ומעמידים שוטר שמתצפת עליו מרגע יציאתו מהבית לראות אם הוא עולה על הרכב.
רונית תירוש: מספיק שתתפסו שלושה מקרים ותדווחו עליהם ושהאנשים ידעו שמתצפתים עליהם ובודקים אותם אישית לפי כתובת.
רונית תירוש: אני חושבת שאנשים יזהרו מלהמשיך.
רונית תירוש: אני מתקשה להבין איך תתבצע האכיפה מסודרת וממוקדת ולא אקראית.
רונית תירוש: כרגע כשהוא עבר פס לבן ועצר אותו שוטר ובמקרה גם ראה שרישיונו נשלל, אני לא יודעת בכלל מה עושים לו.
רונית תירוש: אבל זה ממש אקראי ולא רציני.
רונית תירוש: אנשים אומרים שהסיכוי להיתפס אם הוא ינהג בסדר כשרישיונו נשלל, ששוטר יעצור אותו ויבדוק את הרישיון הסיכוי קלוש.
רונית תירוש: הם לוקחים את הצ'אנס.
רונית תירוש: אנחנו לא רוצים שזה יקרה ואני חושבת שעשה כזה שהוא כמעט בגדר פגיעה בצנעת הפרט.
רונית תירוש: אם תתצפתו ותודיעו על זה וגם תעשו קמפיין ותוכיחו שבאמת נתפסו כמה כאלה, תאמינו אתם מצליחים לשרש את התופעה הזאת.
רונית תירוש: באשר לאכיפה, מסתבר שיש אנשים שרישיונם נשלל לא שכרגע נתפס נהג ואמרו לו מחר אתה צריך להפקיד את הרישיון, אלא כאלה שבניקוד מצטבר או מאיזו סיבה אחרת, מודיעים לו בכתב שרישיונו נשלל והוא צריך להפקיד אותו.
רונית תירוש: אף אחד מוודא שהמכתב הזה אכן הגיע ליעדו, אנשים בכלל לא יודעים שנשלל רישיונם ואין בכלל מה לכעוס עליהם.
רונית תירוש: זה דבר שאתם צריכים לשאול איך אתם מטפלים.
רונית תירוש: השאלה שלי היא, בעצם, בכלל בנושא תאונות דרכים.
רונית תירוש: מהו הגורם העיקרי ביותר, המשמעותי ביותר לתאונות דרכים.
רונית תירוש: אני מכוונת את דבריי לכך שאני לא חושבת שמהירות היא הגורם.
רונית תירוש: אני חושבת שמירב המאמצים של משטרת ישראל היום מופנים לאכיפה של מהירות.
רונית תירוש: זו ברכה לבטלה.
רונית תירוש: אם זה לא הגורם המשמעותי לתאונות דרכים רדו מזה, תפנו את כוח האדם לטובת תצפית וכל מה שתחליטו, זה יהיה הרבה יותר אפקטיבי.
אורי אריאל: תודה אדוני היושב ראש, בהצלחה למנהל הכללי.
רונית תירוש: גם אני מצטרפת לברכות.
אורי אריאל: וברכות לשר להמשך הדרך.
אורי אריאל: העניין של בדיקת קבלת השלילה על ידי האנשים לא מסובכת.
אורי אריאל: אני מציע לשר לחתוך ולגמור את זה.
אורי אריאל: יש מכתב רשום, יש הודעה באינטרנט – זה פשוט ומקובל היום יותר ויותר.
אורי אריאל: יש הודעה בעיתונים ועושים את זה על ירושות וצווים אם רוצים.
אורי אריאל: זה עולה קצת כסף אבל זה דבר טכני פשוט.
אורי אריאל: להתחיל להביא אנשים לבתים – אל תגזימו כי זה מתחיל לקבל ועלול להוות תקדים שכל דבר שהשלטון רוצה להודיע לאיזה אזרח אז לא פחות משניים שהולכים, כי אחד יודע לקרוא והשני יודע לכתוב, אפשר גם שלישי שיצלם.
רונית תירוש: מדובר בחיי אדם, לא על כל דבר, לדעתי זהו מהלך דרמטי שיביא את התועלת בצידו.
אורי אריאל: יש דברים לא פחותים ממנו מילואים ועוד אלף ואחד דברים, וכל אחד ענייניו חשובים.
אורי אריאל: יש דרך למסור הודעות מהמדינה.
אורי אריאל: אתם תגביהו את הרף למקומות כאלה שהמדינה לא תעמוד בהם.
אורי אריאל: אין צורך כי אנשים רואים את ההודעות והם מקבלים הודעות והם מוציאים דואר.
אורי אריאל: לכן אני חושב שבתגבור קל של האינטרנט והודעות בעיתון ודברים מהסוג הזה, מכינים רשימות לעיתון ומכניסים את זה לשני עיתונים ואפשר לגמור את העניין.
אמנון כהן: 80,000 איש בעיתון.
רונית תירוש: לפרסם את שמות האנשים בעיתון?
רונית תירוש: זאת אומרת שהשכן ילשין עליו.
: יש הצעת חוק שעברה בכנסת הקודמת להקים מאגר.
: היום משרדי הממשלה מתנגדים ועושים כל מאמץ כדי שהמאגר הזה לא יפעל.
: מאגר של פסולי רישיון.
: זה חוק של גלעד ארדן שעבר.
: למשל אם מישהו בא לקחת את הבת שלי בערב, אני קודם כל אוכל לראות אם יש לו רישיון או אין לו.
: אם הוא נוהג בלי רישיון הוא גם לא טוב לדברים אחרים ויותר טוב שאני אדע את זה מראש.
מרינה סולודקין: אם נשלל לאדם רישיון והוא ממשיך לנהוג, לדעתי העונש צריך להיות מאסר בפועל.
מרינה סולודקין: האם כבוד השר מוכן לעשות חקיקה ממשלתית?
מרינה סולודקין: אם הוא לא יכול לעשות אנחנו כאן, ונעשה חקיקה פרטית.
גאלב מג'אדלה: תודה אדוני היושב ראש, אני מברך את השר שהגיע לישיבה, מברך את המנהל הכללי החדש ומאחל לו הצלחה בתפקיד.
גאלב מג'אדלה: ראשית אני מבקש לומר משהו יותר ציבורי.
גאלב מג'אדלה: מאוד נהניתי לשמוע אתמול ברשת ב' את התגובה על המודעות נגד "אור ירוק" נגדם.
גאלב מג'אדלה: אני לא רוצה לציין את שם העיתונאית שדיברה מאוד יפה, אני מאוד מעריך אותה ואני גם אשלח לה מכתב.
גאלב מג'אדלה: לדעתי זה דבר שלא יעשה לאיש ציבור וזה דבר שכולנו צריכים להוקיע אותו.
גאלב מג'אדלה: לא יכול להיות שיאשימו איש ציבור במה שקורה לאזרחים בתחום משרדו שאין לו נגיעה ישירה אליו.
גאלב מג'אדלה: יש לו אחריות מיניסטריאלית למשרד אבל נגיעה ישירה כל בוקר, ולהגיד שהרוג מספר כך וכך, ולהזכיר לשר התחבורה שזו אחריות אישית.
גאלב מג'אדלה: זה דבר לא אנושי, לא ציבורי, לא חינוכי, לא ערכי ולא ראוי.
גאלב מג'אדלה: אמרתי את זה לאנשי "אור ירוק".
גאלב מג'אדלה: את חלקם אני מאוד מעריך ומכבד.
גאלב מג'אדלה: יחד עם זאת, אדוני השר, כמו שאני מכיר אותך, ואנחנו לא מאותה מפלגה וזה יתרון גדול, אולי גם לא מסכימים בהרבה דברים בינינו, אני חושב שזה נושא לאומי שצריך להקדיש לו את כל הכוח והיכולת שלך כפי שאני מכיר אותם.
גאלב מג'אדלה: האובדן מאוד קשה, העצב, המשפחה, אבל גם המדינה מפסידה.
גאלב מג'אדלה: את זה אני רוצה שהאנשים יפנימו.
גאלב מג'אדלה: המדינה-החברה הישראלית מפסידה.
גאלב מג'אדלה: יוצא אדם אחד ממעגל העבודה.
גאלב מג'אדלה: אחר כך יש הרבה נזקים כספיים שלא משתווים לאובדן חיי אדם שזה הערך הראשון.
גאלב מג'אדלה: אבל גם אנחנו צריך לתרגם את הכל כלכלית.
גאלב מג'אדלה: לכן המדינה מפסידה והחברה הישראלית מפסידה אחרי האובדן של המשפחה את הערך העליון שהוא ערך האדם.
גאלב מג'אדלה: למדינה זה עולה הון תועפות כשאדם אחד יוצא ממעגל העבודה, מפסיק אחד לייצר ויש אחר כך את הנזקים.
גאלב מג'אדלה: אם הוא חלילה נפצע קשה אילו טיפולים הוא צריך במשך תקופה ארוכה לקבל?
גאלב מג'אדלה: כל הכסף הזה אם תשכלל אותו ונשקיע אותו בתשתיות נצא כמה פעמים נשכרים.